**ΕΙΣΑΓΩΓΗ ΣΤΟΝ ΑΡΙΣΤΟΤΕΛΗ**

Πότε και πού γεννήθηκε ο Αριστοτέλης;

**384-322 π. Χ.** στην πόλη **Στάγειρα** της Χαλκιδικής.

Βιογράφος του : **ο Διογένης ο Λαέρτιος**

Πατέρας : ο **Νικόμαχος,** ιατρός στην αυλή του βασιλιά της Μακεδονίας Αμύντα του Γ’. Τα ιατρικά βιβλία επηρέασαν βαθιά το νεαρό Αριστοτέλη.

Ο Αριστοτέλης στην Ακαδημία του Πλάτωνα: μαθητής πρώτα, δάσκαλος στη συνέχεια.

Σε ηλικία 17 ετών ο Αριστοτέλης βρίσκεται για σπουδές **στην Ακαδημία του Πλάτωνα το 367:** προφανώς είχε ακουστά το έργο του Πλάτωνα , οπότε και επέλεξε αυτή τη σχολή ανάμεσα σε πολλές άλλες.

Καθοριστικό γεγονός στη διαμόρφωση της προσωπικότητας του Αριστοτέλη στάθηκε: **η απουσία του Πλάτωνα στη Σικελία** (το δεύτερο ταξίδι του).

Διευθυντής της Ακαδημίας, όσο απουσίαζε ο Πλάτων, ήταν ο σπουδαίος μαθηματικός, αστρονόμος και γεωγράφος **Εύδοξος** από την Κνίδο. Η επίδραση του στον Αριστοτέλη υπήρξε πολύ σημαντική, καθώς ταίριαζε πολύ **στη θετική και επιστημονική ψυχοσύνθεση του Αριστοτέλη**. (Η ποιητική ψυχοσύνθεση του Πλάτωνα απείχε πολύ από αυτόν)

Ο Πλάτων επέστρεψε δύο χρόνια μετά και ξεχώρισε αμέσως τον προικισμένο Αριστοτέλη. Τον αποκαλούσε **ο «Νους» και «αναγνώστη»**.

Ο Αριστοτέλης παρέμεινε 20 χρόνια στην Ακαδημία, ασχολούμενος με την **επιστημονική έρευνα και διδασκαλία.**

Ασκούσε **αμείλικτη κριτική** στους άλλους σπουδαίους δασκάλους της Ακαδημίας: **Ξενοκράτη, Σπεύσιππο, Ηρακλείδη, ακόμα και στον Πλάτωνα**.

**Βασική του αρχή: η εύρεση της αλήθειας**→ πάνω απ’ όλα αναζητούσε την αλήθεια, ασκώντας δριμεία κριτική στις θέσεις των άλλων και μη διστάζοντας να αναιρέσει ακόμα και τις δικές του.

Χαρακτήρας: φιλομαθής, με αγάπη στην ανάγνωση βιβλίων, θετικός νους, ειλικρινής και φιλαλήθης, με πολλούς εχθρούς και λίγους φίλους.

Ο Αριστοτέλης στη Μακεδονία: δάσκαλος του Αλεξάνδρου

Με πρόσκληση του βασιλιά **Φιλίππου** ανέλαβε την εκπαίδευση του νεαρού **Αλέξανδρου**. Βασικό μέσον: τα **ομηρικά έπη.** Τόπος: η **Μίεζα**

Επιστροφή του Αριστοτέλη στην Αθήνα: αρχίζει η τρίτη περίοδος της φιλοσοφικής του δραστηριότητας. Ο Αριστοτέλης διδάσκει στο Λύκειο.

335 π. Χ. : επιστρέφει στην Αθήνα, λόγω ευνοϊκού κλίματος εκεί.

Διδάσκει στο **Λύκειο** πλέον, μαζί με άλλους ρήτορες και σοφιστές.

Ο **Θεόφραστος** ίδρυσε **τον Περίπατο**, όπου διδάσκει ο Αριστοτέλης έπειτα.

Συγγραφικό έργο: **Πολιτικά, Ηθικά Νικομάχεια, Μετά τα Φυσικά, το βιολογικό μέρος του Περί ζώων γενέσεως.**

Ο Αριστοτέλης εγκαταλείπει οριστικά την Αθήνα- το τέλος της ζωής του.

Πλέον είναι πιο **ώριμος, ήρεμος στοχαστής** και πολύ **πιο επιεικής ακροατής**, όπως αποτυπώνεται και στο ύφος των έργων αυτής της περιόδου.

**323 π. Χ. → θάνατος του Μ. Αλεξάνδρου**.

Το κλίμα στην Αθήνα είναι πια **επικίνδυνο για τον Μακεδόνα**: αφορμή για την κατηγορία του→ η σύνθεση ενός ποιήματος με τη μορφή παιάνα θεωρήθηκε ύβρις(οι παιάνες αφιερώνονται μόνο στον Απόλλωνα, όχι σε θνητό. Βέβαια ο παιάνας αυτός συνετέθη για τον φίλο του Αριστοτέλη Ερμία, που ήταν δηλωμένος φίλος του βασιλιά Φίλιππου).

Ο Αριστοτέλης εγκαθίσταται στη **Χαλκίδα** ως το θάνατό του **το 322 π.Χ.**

Χαρακτήρισε την **Αθήνα πάγκαλη** δηλαδή, πανέμορφη. Αλλά τόνισε και το μεγάλο της μειονέκτημα: τους **συκοφάντες** σε όλες τις συνθήκες και εποχές.

Αιτιολόγησε ο ίδιος την αποχώρηση του από την Αθήνα (σύμφωνα με παραδόσεις), λέγοντας ότι δεν θα αφήσει τους Αθηναίους να σφάλλουν ξανά ενάντια στη φιλοσοφία, υπονοώντας την θανατική καταδίκη του **Σωκράτη**.